  Майя Бывальцева Удмуртиысь спортсмен Максим Вылегжанин куасэн бызьылонъя Дуннелэн кубокезлэн нырысетӥ люкетаз пыриськон понна Россилэн сборнояз пыртэмын. Со сярысь ивортэ Россиысь Куасэн бызьылонъя федерацилэн пресс-службаез. Ӵошатсконъёс Финляндиысь Куусамоын 24–26 шуркынмонэ ортчозы. Спортсменъёс спринтэ, классика амалэн нимаз бызьылонэ, эркын амалэн уйыса бызьылонэ потозы. Тодэ вайытом, кылем ар пумын Вылегжанин калыккуспо ӵошатсконъёслэсь палэнтэмын вал, сое Сочиын Олимпи шудонъёс дыръя допинглы пумитъяськон куронъёсты тӥямен янгыш каризы. Таяз арын шуркынмонэ Олимпи комитетлэн ӧриез пуктэмъя Шарканысь спортсменэз Олимпи шудонъёслэсь пыраклы палэнтӥзы но Сочиын утэм куинь азвесь медальёссэ талазы. Со дыре ик мукет калыккуспо ӵошастконъёслэсь палэнтэм дырыз йылпумъяськиз. Тегъёс: Спорт МаксимВылегжанин Удмуртия Россия куасэнбызьылон  